
DR.31.10.2018                                                                                                                            49                   

 
Dato’ Mahfuz bin Haji Omar: Ya? 

Dato’ Dr. Noraini Ahmad [Parit Sulong]: Sebab digital economy ini dibawa oleh... 

Timbalan Yang di-Pertua [Dato' Mohd Rashid Hasnon]: Yang Berhormat Parit 
Sulong, kita dapat celahan daripada Yang Berhormat Lembah Pantai dahulu. 

Dato’ Dr. Noraini Ahmad [Parit Sulong]: Okey. 

Tuan Ahmad Fahmi bin Mohamed Fadzil [Lembah Pantai]: Terima kasih, Tuan 
Yang di-Pertua. Terima kasih, Yang Berhormat Timbalan Menteri. Sebelum saya sebut apa 
yang ada dalam fikiran saya, saya ingin mengucapkan selamat datang kepada Pusat Khidmat 
Rakyat Parlimen Kuala Selangor [Tepuk] dan juga para pelajar dari UniKL BMI Gombak. 
[Tepuk] Selamat datang. Ini berkait dengan masa depan anda semua.  

Yang Berhormat Timbalan Menteri, persoalan saya dalam perbahasan, saya ada 
membangkitkan keperluan diwujudkan satu suruhanjaya masa depan pekerjaan. Ini berkait 
juga dengan apa yang dibangkitkan oleh Yang Berhormat Pasir Salak. Persoalan tentang 
apakah bentuk-bentuk pekerjaan? Apakah skill set yang diperlukan? Akan tetapi dalam masa 
yang sama, pada waktu ini kita sedang merangka strategi untuk Revolusi Industri 4.0 
sehingga tahun 2025. Persoalannya bila masa anak-anak ataupun adik-adik saya yang 
sekarang ini tengah belajar, bila masa mereka semua keluar untuk menyertai pasaran buruh, 
kemungkinan besar perancangan kita telah– apa yang ada dalam ekonomi jauh berbeza 
daripada apa yang kita telah rancangkan.  

Maka yang saya ingin tanya, adakah pihak kementerian dan juga pihak kerajaan 
mempunyai sama ada satu road map ataupun satu kajian yang menyeluruh, seumpama 
sebuah Suruhanjaya Masa Depan Pekerjaan yang dilaksanakan, sebagai contoh oleh 
Kerajaan New Zealand? Atau apakah langkah-langkah yang boleh diambil untuk memastikan 
kita mengetahui semua aset, cabaran dan juga peluang yang ada memandangkan 
perubahan yang sangat besar melanda negara kita? Lima tahun yang dahulu kita tidak terfikir 
pun hendak menggunakan WhatsApp. Lima tahun yang dahulu tidak timbul pun isu fasal e-
hailing. Lima tahun dari sekarang kita tidak tahu sama ada strategi perancangan kita 
memadai ataupun tidak. Maka saya ingin penjelasan daripada Yang Berhormat Timbalan 
Menteri. Terima kasih. 

Timbalan Yang di-Pertua [Dato' Mohd Rashid Hasnon]: Terima kasih, Yang 
Berhormat Lembah Pantai.  

Dato’ Dr. Noraini Ahmad [Parit Sulong]: Parit Sulong dahululah. 

Timbalan Yang di-Pertua [Dato' Mohd Rashid Hasnon]: Terpulang kepada Yang 
Berhormat Timbalan Menteri. 

Dato’ Mahfuz bin Haji Omar: [Bercakap tanpa menggunakan pembesar suara]  

Timbalan Yang di-Pertua [Dato' Mohd Rashid Hasnon]: Yang Berhormat Parit 
Sulong dahulu. 

Dato’ Dr. Noraini Ahmad [Parit Sulong]: Ya, sebab saya yang membawa isu 
mengenai digital economy. Saya hendak mengucapkan terima kasih banyak kepada Yang 
Berhormat Timbalan Menteri sedikit sebanyak menerangkan apa yang pihak kementerian 
hendak lakukan. Akan tetapi saya juga bersetuju mengenai apa yang tadi Yang Berhormat 
Pasir Salak nyatakan, perlunya untuk kita memberikan penerangan dengan lebih terperinci 
mengenai apa dan bagaimana hendak kita mengawal kadar unemployment di Malaysia ini. 

Memang betul setakat data Julai 2018 memang kita nampak bahawa unemployment 
rate secara keseluruhannya lebih kurang setara dengan sebelum ini. Akan tetapi Yang 
Berhormat, apa yang saya tengok adalah bagi mereka yang baru lepas daripada belajar, 
maknanya habis daripada universiti peningkatan untuk mereka untuk tidak diemployed 
dengan izin itu meningkat. Meningkat kalau bandingkan dengan sebelum ini, itu yang saya 
risaukan dan kemudian – sebab itu saya cadangkan supaya Yang Berhormat mungkin boleh 
memikirkan mungkin secara bekerjasama dengan Kementerian Pembangunan Usahawan 
dengan eTrade yang dianjurkan oleh MATRADE untuk mengimbangkan kembali supaya 
boleh membantu mereka ini dalam menangani pengangguran dari segi ini. 

 

 



Dato' Mahfuz bin Haji Omar: Ya?. Dato' Dr. Noraini Ahmad [Parit Sulong]: Sebab digital economy ini dibawa oleh... Timbalan Yang di-Pertua [Dato' Mohd Rashid Hasnon]: Yang Berhormat Parit Sulong, kita dapat celahan daripada Yang Berhormat Lembah Pantai dahulu. Dato' Dr. Noraini Ahmad [Parit Sulong]: Okey. Tuan Ahmad Fahmi bin Mohamed Fadzil [Lembah Pantai]: Terima kasih, Tuan Yang di-Pertua. Terima kasih, Yang Berhormat Timbalan Menteri. Sebelum saya sebut apa yang ada dalam fikiran saya, saya ingin mengucapkan selamat datang kepada Pusat Khidmat Rakyat Parlimen Kuala Selangor [Tepuk] dan juga para pelajar dari UniKL BMI Gombak. [Tepuk] Selamat datang. Ini berkait dengan masa depan anda semua. Yang Berhormat Timbalan Menteri, persoalan saya dalam perbahasan, saya ada membangkitkan keperluan diwujudkan satu suruhanjaya masa depan pekerjaan. Ini berkait juga dengan apa yang dibangkitkan oleh Yang Berhormat Pasir Salak. Persoalan tentang apakah bentuk-bentuk pekerjaan? Apakah skill set yang diperlukan? Akan tetapi dalam masa yang sama, pada waktu ini kita sedang merangka strategi untuk Revolusi Industri 4.0 sehingga tahun 2025. Persoalannya bila masa anak-anak ataupun adik-adik saya yang sekarang ini tengah belajar, bila masa mereka semua keluar untuk menyertai pasaran buruh, kemungkinan besar perancangan kita telah- apa yang ada dalam ekonomi jauh berbeza daripada apa yang kita telah rancangkan. Maka yang saya ingin tanya, adakah pihak kementerian dan juga pihak kerajaan mempunyai sama ada satu road map ataupun satu kajian yang menyeluruh, seumpama sebuah Suruhanjaya Masa Depan Pekerjaan yang dilaksanakan, sebagai contoh oleh Kerajaan New Zealand? Atau apakah langkah-langkah yang boleh diambil untuk memastikan kita mengetahui semua aset, cabaran dan juga peluang yang ada memandangkan perubahan yang sangat besar melanda negara kita? Lima tahun yang dahulu kita tidak terfikir pun hendak menggunakan WhatsApp. Lima tahun yang dahulu tidak timbul pun isu fasal e- hailing. Lima tahun dari sekarang kita tidak tahu sama ada strategi perancangan kita memadai ataupun tidak. Maka saya ingin penjelasan daripada Yang Berhormat Timbalan Menteri. Terima kasih. Timbalan Yang di-Pertua [Dato' Mohd Rashid Hasnon]: Terima kasih, Yang Berhormat Lembah Pantai. Dato' Dr. Noraini Ahmad [Parit Sulong]: Parit Sulong dahululah. Timbalan Yang di-Pertua [Dato' Mohd Rashid Hasnon]: Terpulang kepada Yang Berhormat Timbalan Menteri. Dato' Mahfuz bin Haji Omar: [Bercakap tanpa menggunakan pembesar suara]. Timbalan Yang di-Pertua [Dato' Mohd Rashid Hasnon]: Yang Berhormat Parit Sulong dahulu. Dato' Dr. Noraini Ahmad [Parit Sulong]: Ya, sebab saya yang membawa isu mengenai digital economy. Saya hendak mengucapkan terima kasih banyak kepada Yang Berhormat Timbalan Menteri sedikit sebanyak menerangkan apa yang pihak kementerian hendak lakukan. Akan tetapi saya juga bersetuju mengenai apa yang tadi Yang Berhormat Pasir Salak nyatakan, perlunya untuk kita memberikan penerangan dengan lebih terperinci mengenai apa dan bagaimana hendak kita mengawal kadar unemployment di Malaysia ini. Memang betul setakat data Julai 2018 memang kita nampak bahawa unemployment rate secara keseluruhannya lebih kurang setara dengan sebelum ini. Akan tetapi Yang Berhormat, apa yang saya tengok adalah bagi mereka yang baru lepas daripada belajar, maknanya habis daripada universiti peningkatan untuk mereka untuk tidak diemployed dengan izin itu meningkat. Meningkat kalau bandingkan dengan sebelum ini, itu yang saya risaukan dan kemudian- sebab itu saya cadangkan supaya Yang Berhormat mungkin boleh memikirkan mungkin secara bekerjasama dengan Kementerian Pembangunan Usahawan dengan eTrade yang dianjurkan oleh MATRADE untuk mengimbangkan kembali supaya boleh membantu mereka ini dalam menangani pengangguran dari segi ini.